પાકિસ્તાનમાં ૩૯ લાખ હિંદુઓની વસતી છે, જે પાકિસ્તાનની કુલ વસતીનો બે ટકા ભાગ જ છે. પાકિસ્તાનમાં વસતા હિંદુ પરિવારો લાંબા સમયથી આર્થિક અને સામાજિક ભેદભાવનો ભોગ બનેલા છે. આ પરિપ્રેક્ષ્યમાં સિંધ પ્રાંતની એક અનામત બેઠક પર કૃષ્ણા કુમારીની જીતનું મહત્ત્વ વધી જાય છે. એટલું જ નહીં, પરંતુ પાકિસ્તાનની હિંદુ લઘુમતી માટે આ વિજય એક સીમાચિહ્ન છે. આ અગાઉ પણ પાકિસ્તાન પીપલ્સ પાર્ટીએ જ હિંદુ મહિલા રત્ના ભગવાનદાસ ચાવલાને પાકિસ્તાનની સાંસદ માટે ટિકિટ આપી હતી.